TRC ลุ้นคว้างานวางท่อก๊าซฯไปโคราชให้ PTT มูลค่า 7 พันลบ.
TRC ลุ้นคว้างานวางท่อก๊าซฯไปโคราชให้ PTT มูลค่า 7 พันลบ.
14 ก.ค. 2559

แหล่งข่าวจากวงการรับเหมาก่อสร้าง เปิดเผยว่า บริษัท ทีอาร์ซี คอนสตรัคชั่น จำกัด (มหาชน) หรือ TRC เตรียมลุ้นคว้างานก่อสร้างท่อก๊าซฯ ไป จ.นครราชสีมา เฟส 2 มูลค่ากว่า 7 พันล้านบาท
เนื่องจากในวันพรุ่งนี้(15 ก.ค.) บริษัท ปตท. จำกัด (มหาชน) หรือ PTT จะมีการประชุมคณะกรรมการบริษัทเพื่อพิจารณาเลือกผู้รับเหมาในการก่อสร้างท่อก๊าซฯ ไป จ.นครราชสีมา เฟส 2 มูลค่ากว่า 7 พันล้านบาท และโครงการเครื่องเพิ่มความดันฯ อ.วังน้อย จ.พระนครศรีอยุธยา 4.8 พันล้านบาท
ก่อนหน้านี้ นายภาสิต ลี้สกุล ประธานเจ้าหน้าที่บริหาร บริษัท ทีอาร์ซี คอนสตรัคชั่น จำกัด (มหาชน) หรือ TRC เปิดเผยว่า ขณะนี้อยู่ระหว่างรอผลการประมูลงานใหม่ ได้แก่ โครงการส่วนต่อขยายท่อส่งก๊าซธรรมชาติบนบกนครราชสีมาของ PTT  
สำหรับ TRC มีลุ้นคว้างานดังกล่าว เนื่องจากบริษัทมีความชำนาญในด้านรับเหมาก่อสร้างงานวางระบบท่อ ธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี และธุรกิจพัฒนาโครงการและการลงทุน อีกทั้งผลงานที่ผ่านมาบริษัทได้รับงานวางท่อให้กับทาง PTT มาโดยตลอด
 
 